
הַחִידוֹן הַשְּׁנָתִי
בְּרָכוֹת 

חוֹבֶרֶת רִאשׁוֹנָה לְלִמּוּד יוֹמִי
הִלְכוֹת בְּרָכוֹת
כִּתּוֹת ג'-ו'

שֵׁם: _______________________   כִּתָּה: _______



הַחוֹמֶר לַחִידוֹן
נוֹשְׂאֵי הַהֲלָכוֹת לַמִּבְחָן הָרִאשׁוֹן:
 •     בִּרְכּוֹת הַנֶהֶנִּין עַל הָאֹכֶל (מְזוֹנוֹת, הַמּוֹצִיא, הָעֵץ, הָאֲדָמָה, שֶׁהַכֹּל).
 •	סֵדֶר קְדִימוּת בִּבְרָכוֹת.
 •	סֵדֶר קְדִימוּת בְּפֵרוֹת.
 •	סֵדֶר קְדִימוּת בְּפֵרוֹת שִׁבְעַת הַמִּינִים.
 •	בְּרָכוֹת אַחֲרוֹנוֹת: דִּינֵי בִּרְכַּת הַמָּזוֹן.
 •	דִּינֵי בִּרְכַּת "מֵעֵין שָׁלֹשׁ".
 •	דִּינֵי בִּרְכַּת "בּוֹרֵא נְפָשׁוֹת".

נוֹשְׂאֵי הַהֲלָכוֹת לַמִּבְחָן הָשֵׁנִי:
 •     רְשִׁימַת מַאֲכָלִים וּבִרְכָתָם.
 •	בִּרְכַּת "שֶׁהַחַיֵּינוּ".
 •	בִּרְכַּת "הַטּוֹב וְהַמֵּיטִיב".
 •	בִּרְכוֹת הָרֵיחַ.
 •	בִּרְכַּת "הַגּוֹמֵל".


חֹמֶר לְלִמּוּד הִלְכוֹת בְּרָכוֹת - מִבְחָן רִאשׁוֹן
· יוֹם שֵׁנִי – י"ג בִּשְׁבָט
מָה אֲנַחְנוּ מְבָרְכִים עַל דְבָרִים שֶׁאָנוּ אוֹכְלִים אוֹ שׁוֹתִים?
[bookmark: _Hlk504853789]* בִּרְכַת "מְזוֹנוֹת" ו"הַמּוֹצִיא"
[bookmark: _Hlk504853929]הַבְּרָכָה עַל דְּבָרִים שֶׁעוֹשִׂים  מִחֲמֵשֶׁת מִינֵי דָּגָן  – חִטָּה , שְׂעוֹרָה, שִׁבֹּלֶת שׁוּעָל, כֻּסֶּמֶת  וְשִׁפּוֹן, הִיא: "בָּרוּךְ אַתָּה ה' אֱלוֹקֵינוּ מֶלֶךְ הָעוֹלָם בּוֹרֵא מִינֵי מְזוֹנוֹת". דֻּגְמָאוֹת: עוּגָה, עוּגִיוֹת, גְּרָנוֹלָה בָּר, פַּסְטָה וּסְפָּגֵטִי.
עַל לֶחֶם, חָלָה אוֹ מַצוֹת, חַיָבִים לִטוֹל יָדַיִם וּלְבָרֵךְ:
"בָּרוּךְ אַתָּה ה' אֱלוֹקֵינוּ מֶלֶךְ הָעוֹלָם הַמּוֹצִיא לֶחֶם מִן הָאָרֶץ" לִפְנֵי שֶׁאוֹכְלִים.
[bookmark: _Hlk504854433]
* בְּרָכָה עַל פֵּרוֹת 
כָּל מַה שֶׁגָדַל עַל הָאִילָן (=הָעֵץ) מְבָרְכִים עָלָיו:
 "בָּרוּךְ אַתָּה ה' אֱלוֹקֵינוּ מֶלֶךְ הָעוֹלָם בּוֹרֵא פְּרִי הָעֵץ".
דֻגְמָא לַדְבָרִים שֶׁמְבָרְכִים עֲלֵיהֶם "בּוֹרֵא פְּרִי הָעֵץ": עֲנָבִים, תַפּוּחִים תַפּוּזִים, אַגָּסִים. גַם עַל צִמוּקִים מְבָרְכִים "בּוֹרֵא פְּרִי הָעֵץ".


פְּרִי שֶׁאֲנַחְנוּ יְכוֹלִים לְבַשֵּׁל  אוֹתוֹ וְלֶאֱכֹל אוֹתוֹ – אִם רוֹאִים  אֶת הַצוּרָה שֶׁלוֹ  אַחֲרֵי הַבִּשּׁוּל, מְבָרְכִים עָלָיו "בּוֹרֵא פְּרִי הָעֵץ". דֻּגְמָא: לִפְתָּן.
אֲבָל אִם לֹא רוֹאִים אֵת הַצּוּרָה – מְבָרְכִים "שֶׁהַכֹּל". דֻּגְמָא: רֶסֶק תַּפּוּחִים.
	
· יוֹם שְׁלִישִׁי – י"ד בִּשְׁבָט
* בְּרָכָה עַל יְרָקוֹת 
הַבְּרָכָה עַל דְּבָרִים שֶׁגְּדֵלִים בָּאֲדָמָה הִיא: "בָּרוּךְ אַתָּה ה' אֱלוֹקֵינוּ מֶלֶךְ הָעוֹלָם בּוֹרֵא פְּרִי הָאֲדָמָה". 
דֻּגְמָאוֹת: פִּלְפֵּל, מְלָפְפוֹן, עַגְבָנִיָה, גֶּזֶר, תַּפּוּחַ אֲדָמָה.
יֵשׁ גַם פֵּרוֹת  שֶׁגְדֵלִים בָּאֲדָמָה וְלֹא עַל עֵצִים שֶׁמְבָרְכִים עֲלֵיהֶם "בּוֹרֵא פְּרִי הָאֲדָמָה". דֻּגְמָאוֹת: אֲבַטִיח, מֶלוֹן, בָּנָנָה, תּוּת שָׂדֶה.
* אִם הַיְרָקוֹת מְבֻשָׁלִים, מְבָרֵךְ עֲלֵיהֶם "בּוֹרֵא פְּרִי הָאֲדָמָה". 
* אִם הַיְרָקוֹת מְרֻסָּקִים וְאִי-אֶפְשָׁר לִרְאוֹת אֶת הַצוּרָה שֶׁל הַיְרָקוֹת – מְבָרְכִים "שֶׁהַכֹּל". 
לְדֻגְמָא: עַל פְּרִינְגֵלְס מְבָרְכִים "שֶׁהַכֹּל", כִּי עוֹשִׂים אוֹתוֹ מִתַּפּוּחַ אֲדָמָה. מְיֻבָּשׁ וְטָחוּן. כְּלוֹמַר, מִקֶּמַח תַּפּוּחֵי אֲדָמָה, וְלֹא רוֹאִים אֵת צוּרַת הַפְּרִי.
לְעֻמַּת זֹאת עַל "תָּפּוּצִ'יפְּס" מְבָרְכִים "בּוֹרֵא פְּרִי הָאֲדָמָה", כִּי הַחֲתִיכוֹת הֵן חֲתִיכוֹת תַּפּוּחֵי אֲדָמָה שֶׁלֹּא עָבְרוּ רִסּוּק.

* בִּרְכַּת "שֶׁהַכֹּל"
הַבְּרָכָה עַל אֹכֶל שֶׁאֵינוֹ מִן הָאָרֶץ (לֹא בָּא מֵהַ"עֵץ" אוֹ מֵהַ"אֲדָמָה"), הִיא "שֶׁהַכֹּל": בָּרוּךְ אַתָּה ה' אלוקינו מֶלֶךְ הָעוֹלָם שֶׁהַכֹּל נִהְיָה בִּדְבָרוֹ". 
דֻּגְמָאוֹת: בַּשָׁר, דָּג, גְּבִינָה, בֵּיצִים, גְּלִידָה. 
עַל דְבָרִים שֶׁשׁוֹתִים  מְבָרְכִים "שֶׁהַכֹּל" חוּץ מִיַיִן.
דֻגְמָאוֹת: מַיִם, חָלָב, שׁוֹקוֹ, מִיץ תַּפּוּזִים.
עַל מִיץ עֲנָבִים וְיַיִן מְבָרְכִים: "בָּרוּךְ אַתָּה ה' אלוקינו מֶלֶךְ הָעוֹלָם בּוֹרֵא פְּרִי הַגֶפֶן".


· יוֹם רְבִיעִי – ט"ו בִּשְׁבָט! 
מַאֲכָלִים שֶׁבְּתוֹךְ הַאֲרוּחָה
אִם בָּאֲרוּחָה יֵשׁ לֶחֶם, חָלָה אוֹ מַצוֹת, חַיָבִים לִטוֹל יָדַיִם וּלְבָרֵךְ עַל הַלֶּחֶם "הַמּוֹצִיא" לִפְנֵי שֶׁאוֹכְלִים, וְלֹא צָרִיךְ לְבָרֵךְ עוֹד בְּרָכָה עַל הָאֹכֶל הָאַחֵר  שֶׁבָּאֲרוּחָה.


סֵדֵּר קְדִימוּת בַּבְּרָכוֹת
 אִם אֵין לֶחֶם – צָרִיךְ לְבָרֵךְ עַל הָאֹכֶל לְפִי הַסֵּדֶר:
מְזוֹנוֹת – דְּבָרִים שֶׁעוֹשִׂים מִקֶּמַח שֶׁל חֲמֵשֶׁת מִינֵי דָּגָן.אֶת הַסֵּדֶר הַזֶּה קַל לִזְכֹּר לְפִי הָאוֹתִיּוֹת הָרִאשׁוֹנוֹת שֶׁל כֹּל מִלָּה:
מַגָּ"ע אֵ"שׁ


גֶּפֶן – בְּרָכָה עַל יַיִן.
עֵץ – בְּרָכָה עַל פֵּרוֹת.
אֲדָמָה – בְּרָכָה עַל יְרָקוֹת וּפְּרִי אֲדָמָה.
שֶׁהַכֹּל – הַבְּרָכָה עַל אֹכֶל שֶׁאֵינוֹ מִן הָאָרֶץ.
דֻּגְמָא: אִם יֵשׁ עַל הַשֻׁלְחָן עוּגָה וְתַּפּוּחַ וַאֲנַחְנוּ רוֹצִים לֶאֱכוֹל מִשְׁנֵיהֶם – צָרִיךְ לְבָרֵךְ "מְזוֹנוֹת" וְלֶאֱכֹל קֹדֶם אֶת הָעוּגָה, 
וְרַק אַחַר כָּךְ  לְבָרֵךְ "בּוֹרֵא פְּרִי הָעֵץ" וְלֶאֱכֹל אֵת הַתַּפּוּחַ.   
תָּמִיד מְבָרְכִים "בּוֹרֵא פְּרִי הָעֵץ" לִפְנֵי שֶׁמְבָרְכִים "בּוֹרֵא פְּרִי הָאֲדָמָה", אֶלָּא אִם כֵּן הַמַּאֲכָל שֶׁמְּבָרְכִים עָלָיו "בּוֹרֵא פְּרִי הָאֲדָמָה" חָבִיב עָלָיו יוֹתֵר מֵהַמַּאֲכָל שֶׁמְּבָרְכִים עָלָיו "בּוֹרֵא פְּרִי הָעֵץ".


· יוֹם חֲמִישִׁי – ט"ז בִּשְׁבָט
 סֵדֵּר קְדִימוּת בַּפֵּרוֹת  
בַּתוֹרָה מֻזְכָּרִים שִׁבְעָת הַמִינִים שֶׁגְדֵלִים בְּאֶרֶץ יִשְׂרָאֵל, 
"אֶרֶץ חִטָה וּשְׂעוֹרָה וְגֶפֶן וּתְאֵנָה וְרִמוֹן אֶרֶץ זֵית שֶׁמֶן וּדְבַשׁ".
בַּפָּסוּק הַזֶה יֵשׁ חֲמִשָׁה פֵּרוֹת שֶׁמְבָרְכִים עֲלֵיהֶם "בּוֹרֵא פְּרִי הָעֵץ": 
עֲנָבִים = גֶּפֶן, תְּאֵנָה, רִמוֹן, זֵיתִים וּתְמָרִים = דְּבַשׁ.
תָּמִיד אוֹכְלִים רִאשׁוֹן אֵת הַפְּרִי שֶׁמִשִּׁבְעַת הַמִּינִים.
אִם יֵשׁ עַל הַשֻׁלְחָן תַּפּוּחַ וַעֲנָבִים, וַאֲנַחְנוּ רוֹצִים לֶאֱכוֹל מִשְׁנֵיהֶם – צָרִיךְ לְבָרֵךְ "בּוֹרֵא פְּרִי הָעֵץ" וְלֶאֱכֹל קֹדֶם אֶת הַעֲנָבִים, כִּי הֵם מִשִׁבְעָת הַמִינִים, וְרַק אַחַר כָּךְ אֵת הַתַּפּוּחַ.

* סֵדֵּר קְדִימוּת בְּתוֹךְ שִׁבְעַת הַמִּינִים
נֶאֱמַר: "אֶרֶץ חִטָה וּשְׂעוֹרָה וְגֶפֶן וּתְאֵנָה וְרִמוֹן אֶרֶץ זֵית שֶׁמֶן וּדְבַשׁ".
הַפְּרִי שֶׁקָּרוֹב יוֹתֵר לְמִלָּה "אֶרֶץ" – הוּא הַקֹּדֶם לִבְרָכָה. בִּגְלַל שֶׁכָּתוּב "אֶרֶץ" פָּעָמַיִם, הַפְּרִי שֶׁקָּרוֹב בְּיוֹתֵר לְמִלָּה "אֶרֶץ" הוּא הַזַּיִת, וְאַחֲרֵי זֶה הַתָּמָר, וְלָכֵן סֵדֶר הַקְּדִימוּת בְּפֵרוֹת שִׁבְעַת הַמִּינִים הוּא:
 1. זֵיתִים.     2. תְּמָרִים.     3. עֲנָבִים.     4. תְּאֵנִים.     5. רִמּוֹנִים.
* אָדָם שֶׁהִתְבַּלְבֵּל וּבֵרֵךְ עַל פְּרִי "בּוֹרֵא פְּרִי הָאֲדָמָה" – יָצָא יְדֵי חוֹבָה וְלֹא צָרִיךְ לַחֲזֹר וּלְבָרֵךְ "בּוֹרֵא פְּרִי הָעֵץ", בִּגְלַל שֶׁגַּם הַפֵּרוֹת גְּדֵלִים מִן הָאֲדָמָה. 
אֲבָל, אָדָם שֶׁהִתְבַּלְבֵּל וּבֵרֵךְ עַל יֶרֶק "בּוֹרֵא פְּרִי הָעֵץ" – לֹא יָצָא יְדֵי חוֹבָה וְצָרִיךְ לַחֲזֹר וּלְבָרֵךְ "בּוֹרֵא פְּרִי הָאֲדָמָה". 

· יוֹם שִׁשִׁי – י"ז בִּשְׁבָט
בְּרָכוֹת אַחֲרוֹנוֹת
יֵשׁ שָׁלֹשׁ בְּרָכוֹת אַחֲרוֹנוֹת:
א. בִּרְכַּת הַמָּזוֹן.   ב. בִּרְכַּת "מֵעֵין שָׁלֹשׁ".    ג. בִּרְכַּת "בּוֹרֵא נְפָשׁוֹת".   
בִּרְכַּת הַמָּזוֹן
* אֵת כֹּל הַבְּרָכוֹת קָבְעוּ חֲכָמִים זַ"ל, חוּץ מִבִּרְכַת הַמָּזוֹן, שֶׁהִיא מִצְוָה מֵהַתּוֹרָה, שֶׁנֶּאֱמַר: 
"וְאָכַלְתָּ וְשָׂבַעְתָּ וּבֵרַכְתָּ".
* צָרִיךְ לְבָרֵךְ בִּרְכַת הַמָּזוֹן אַחֲרֵי שֶׁאוֹכְלִים לֶחֶם בְּכַּמּוּת שֶׁנִּקְרֵאת "כַּזַיִת". 
* בִּרְכַּת הַמָּזוֹן פּוֹטֶרֶת אֵת כֹּל הָאֹכֶל וְהַשְּׁתִיָּה שֶׁאוֹכְלִים וְשׁוֹתִים בַּסְּעֻדָּה.
* יֵשׁ אַרְבַּע בְּרָכוֹת בְּבִרְכַּת הַמָּזוֹן:
בִּרְכַּת הַזַּן.                                ("הַזַּן אֵת הַכֹּל")
בִּרְכַּת הָאָרֶץ. 	                         ("עַל הָאָרֶץ וְעַל הַמָּזוֹן")
בִּרְכַּת 'בּוֹנֶה יְרוּשָׁלַיִם'. 		   ("בּוֹנֶה בְּרַחֲמָיו יְרוּשָׁלַיִם")
בִּרְכַּת 'הַטּוֹב וְהַמֵּיטִיב'. 		   ("הַמֶּלֶךְ הַטּוֹב וְהַמֵּיטִיב לַכֹּל")

בַּיָּמִים מְיֻחָדִים מוֹסִיפִים לְבִרְכַת הַמָּזוֹן: 
בַּשַּׁבָּת – "רְצֵה וְהֲחָלִיצֵנוּ".
בְּרֹאשׁ חֹדֶשׁ וְיָמִים טוֹבִים – "יַעֲלֶה וְיָבוֹא".
בַּחֲנֻכָּה וּבַפּוּרִים – "עַל הַנִּסִים".

* צָרִיךְ לְבָרֵךְ בַּמָקוֹם שֶׁבּוֹ אוֹכְלִים. אָסוּר לָלֶכֶת מֵהַמָּקוֹם שֶׁבּוֹ אוֹכְלִים אֲפִלּוּ אִם יַחֲזֹר מְאֻחָר יוֹתֵר.
אִם שָׁכַח לְבָרֵךְ בִּרְכַת הַמָּזוֹן אוֹ שֶׁחָשַׁב שֶׁיָכוֹל לְבָרֵךְ בְּמָקוֹם אַחֵר, וַאֲפִלּוּ אִם נָסַע רָחוֹק צָרִיךְ לַחֲזֹר לַמָּקוֹם שֶׁאָכַל בּוֹ כְּדֵי לְבָרֵךְ, אֲבָל אִם זֶה הָיָה בְּשׁוֹגֵג, אֵינוֹ צָרִיךְ לַחֲזֹר לִמְקוֹמוֹ.
* מֻתָּר לֶאֱכֹל בְּמֶשֶׁךְ הַרְבֵּה שָׁעוֹת (לְדֻּגְמָא, אֲרוּחַת שַׁבָּת) וּלְחַכּוֹת בֵּין מָנָה לְמָנָה, אֲבָל אָסוּר שֶׁיַּעַבְרוּ 72 דַּקּוֹת שֶׁבָּהֶן לֹא אוֹכְלִים וְלֹא שׁוֹתִים. 

* אָדָם שֶׁשָּׁכַח לְבָרֵךְ בִּרְכַת הַמָּזוֹן צָרִיךְ לִבְדֹק אִם הוּא עֲדַיִן שָׂבֵעַ מֵהַסְּעֻדָּה, 
אִם כֵּן – הוּא צָרִיךְ לְבָרֵךְ בִּרְכַת הַמָּזוֹן, 
אֲבָל אִם הוּא כְּבָר לֹא שָׂבֵעַ מֵהַסְּעֻדָּה – לֹא יְבָרֵךְ. 
אִם הוּא לֹא יוֹדֵעַ אִם הוּא שָׂבֵעַ אוֹ רָעֵב – יְבָרֵךְ בִּגְלַל שֶׁבִּרְכַת הַמָּזוֹן זוֹ מִצְוָה מֵהַתּוֹרָה.
אִם הוּא אָכַל רַק קְצָת אֹכֶל, יָכוֹל לְבָרֵךְ בִּרְכַּת הַמָּזוֹן עַד 72 דַּקּוֹת.


· יום ראשון – י"ט בִּשְׁבָט
בִּרְכַּת "מֵעֵין שָׁלֹשׁ"
* מְבָרְכִים בִּרְכַּת "מֵעֵין שָׁלֹשׁ" אַחֲרֵי שֶׁאוֹכְלִים אֹכֶל שֶׁעוֹשִׂים מִדְּגָנִים, אֲבָל לֹא לֶחֶם.
בַּבְּרָכָה אוֹמְרִים: "עַל הַמִּחְיָה וְעַל הַכַּלְכָּלָה". 
כֹּל מָה שֶׁמְּבָרְכִים עָלָיו "בּוֹרֵא מִינֵי מְזוֹנוֹת" – צָרִיךְ לְבָרֵךְ אַחֲרֵי שֶׁאוֹכְלִים אוֹתוֹ בִּרְכַת מֵעֵין שָׁלֹשׁ, חוּץ מְאֹרֶז, שֶׁמְּבָרְכִים עָלָיו בְּהַתְחָלָה "בּוֹרֵא מִינֵי מְזוֹנוֹת", אֲבָל אַחֲרֵי שֶׁאוֹכְלִים אוֹתוֹ צָרִיךְ לְבָרֵךְ "בּוֹרֵא נְפָשׁוֹת".

* מְבָרְכִים בִּרְכַּת "מֵעֵין שָׁלֹשׁ" אַחֲרֵי שֶׁאוֹכְלִים פְּרִי מִשִּׁבְעַת הַמִּינִים: תְּאֵנִים, רִמּוֹנִים, עֲנָבִים, זֵיתִים וּתְמָרִים.
בַּבְּרָכָה אוֹמְרִים: "עַל הָעֵץ וְעַל פְּרִי הָעֵץ".

* מְבָרְכִים בִּרְכַּת "מֵעֵין שָׁלֹשׁ" אַחֲרֵי שֶׁשּׁוֹתִים יַיִן אוֹ מִיץ עֲנָבִים. 
בַּבְּרָכָה אוֹמְרִים: "עַל הַגֶּפֶן וְעַל פְּרִי הַגֶּפֶן".

* אִם אוֹכְלִים מְזוֹנוֹת / פֵּרוֹת מִשִּׁבְעַת הַמִּינִים / יַיִן מְבָרְכִים בְּרָכָה אַחַת "מֵעֵין שָׁלֹשׁ" וּמוֹסִיפִים גַּם "עַל הַמִּחְיָה" וְגַם "עַל הָעֵץ" וְגַם "עַל גֶּפֶן".

בִּרְכַּת "בּוֹרֵא נְפָשׁוֹת"
* מְבָרְכִים בִּרְכַּת בּוֹרֵא נְפָשׁוֹת עַל כֹּל מָה שֶׁלֹּא צָרִיךְ לְבָרֵךְ עָלָיו בִּרְכַּת הַמָּזוֹן אוֹ בִּרְכַּת מֵעֵין שָׁלֹשׁ. 
דֻּגְמָאוֹת: תַּפּוּחַ, תַּפּוּז, אֲבַטִיחַ, מֶלוֹן, מְלָפְפוֹן, עַגְבָנִיָה, גֶּזֶר, דָּג, עוֹף, בָּשָׂר, גְּלִידָה, בֵּיצִים, גְּבִינָה, חָלָב, מַיִם, מִיץ.

עַד כָּאן חֹמֶר לַמִּבְחָן הָרִאשׁוֹן. הַמִּבְחָן יִהְיֶה בע"ה בְּיוֹם שֵׁנִי כ' בִּשְׁבָט!

חֹמֶר לְלִמּוּד הִלְכוֹת בְּרָכוֹת - מִבְחָן שֵׁנִי
· יוֹם שְׁלִישִׁי – כ"א בִּשְׁבָט
רְשִׁימַת מַאֲכָלִים וְהַבְּרָכוֹת עֲלֵיהֶם:
	ברכה אחרונה
	ברכה ראשונה
	האוכל

	בורא נפשות
	שהכל
	גבינה צהובה

	בורא נפשות
	העץ
	אבוקדו

	ברכת המזון
	המוציא
	בייגל

	בורא נפשות
	האדמה
	בננה

	בורא נפשות
	האדמה
	שעועית

	בורא נפשות
	שהכל
	בשר

	בורא נפשות
	העץ
	אוכמניות

	בורא נפשות
	העץ
	קשיו

	מעין שלוש - על המחיה
	מזונות
	סופגניה

	ברכת המזון
	המוציא
	פלאפל בפיתה





· יוֹם רְבִיעִי – כ"ב בִּשְׁבָט 

	בורא נפשות
	האדמה
	צ'יפס

	
	שהכל
	מסטיק

	מעין שלוש - על המחיה
	מזונות
	לזניה

	בורא נפשות
	העץ
	מנגו

	בורא נפשות
	שהכל
	פטריות

	מעין שלוש - על המחיה
	מזונות
	קוגל

	מעין שלוש - על המחיה
	מזונות
	שיבולת שועל

	בורא נפשות
	שהכל
	חביתה

	מעין שלוש - על המחיה
	מזונות
	פנקייקס

	מעין שלוש - על המחיה
	מזונות (אלא אם כן קובע על זה סעודה)
	מלוואח







· יוֹם חֲמִישִׁי – כ"ג בִּשְׁבָט

	בורא נפשות
	האדמה
	בוטנים

	בורא נפשות
	שהכל
	חמאת בוטנים

	בורא נפשות
	האדמה
	אננס

	בורא נפשות
	האדמה
	פופקורן

	בורא נפשות
	האדמה
	חטיף צ'יפס

	מעין שלוש - על המחיה
	מזונות
	בייגלה

	בורא נפשות
	שהכל
	חטיף תירס

	מעין שלוש - על המחיה
	מזונות
	וופלים

	בורא נפשות
	שהכל
	יוגורט





· יוֹם שִׁשִׁי – כ"ד בִּשְׁבָט
בִּרְכַּת "שֶׁהֶחֱיָנוּ"
מְבָרְכִים בִּרְכַּת "שֶׁהֶחֱיָנוּ" בְּמִקְרִים הַבָּאִים: 
א. אָדָם שֶׁקּוֹנֶה בְּגָדִים חֲדָשִׁים, כֵּלִים וְחֲפָצִים שֶׁחֲשׁוּבִים לוֹ וְהוּא שָׂמֵחַ בָּהֶם.
ב. אָדָם שֶׁאוֹכֵל פְּרִי בַּפַּעַם הָרִאשׁוֹנָה שֶׁל הָעוֹנָה.  
ג. בַּקִּדּוּשׁ שֶׁל הַחַגִים. 
ד. כְּשֶׁעוֹשִׂים אֵת הַמִּצְווֹת שֶׁל הַחַג בַּפַּעַם הָרִאשׁוֹנָה. 
   דֻּגְמָאוֹת: כְּשֶׁנּוֹטְלִים לוּלָב בַּפַּעַם הָרִאשׁוֹנָה, כְּשֶׁמַּדְלִיקִים נֵרוֹת חֲנֻכָּה בַּלַּיְלָה הָרִאשׁוֹן.
* כְּדֵי לְבָרֵךְ בִּרְכַּת שֶׁהֶחֱיָנוּ גַּם בַּלַּיְלָה הַשֵּׁנִי שֶׁל רֹאשׁ הַשָּׁנָה נוֹהֲגִים לֶאֱכֹל פְּרִי חָדָשׁ.

בִּרְכַּת "הַטּוֹב וְהַמֵּטִיב"
כְּשֶׁהַשִּׂמְחָה מְשֻׁתֶּפֶת לְכַמָּה אֲנָשִׁים מְבָרְכִים בִּרְכַּת "הַטּוֹב וְהַמֵּטִיב". לְמָשָׁל:
א. אָדָם שֶׁשּׁוֹמֵעַ בְּשׁוֹרָה טוֹבָה מְאֹד וְהוּא שָׂמַח שִׂמְחָה גְּדוֹלָה, וְזוֹ בְּשׁוֹרָה טוֹבָה גַּם לַאֲנָשִׁים אֲחֵרִים וְלֹא רַק בִּשְׁבִילוֹ דֻּגְמָאוֹת: שְׁנֵי אֲנָשִׁים שֶׁבְּיַחַד זָכוּ בְּהַרְבֵּה כֶּסֶף.
ב. כְּשֶׁאָדָם שׁוֹתֶה יַיִן בַּסְּעֻדָּה וְנוֹתְנִים לוֹ יַיִן מְשֻׁבָּח יוֹתֵר, שֶׁלֹּא הָיָה עַל הַשֻּׁלְחָן, וְדַוְקָא כַּאֲשֶׁר יֵשׁ עוֹד אָדָם אִתּוֹ בַּסְּעֻדָּה.

נוּסָח הַבְּרָכָה הוּא: "בָּרוּךְ אַתָּה ה' אֱלֹהֵינוּ מֶלֶךְ הָעוֹלָם הַטּוֹב וְהַמֵּטִיב".
הַכַּוָּנָה שֶׁל בִּרְכַּת הַטּוֹב וְהַמֵּטִיב היא: "טוֹב" – לִי, "וְהַמֵּטִיב" – טוֹב גַּם לָאֲחֵרִים.

· יוֹם רִאשׁוֹן – כ"ו בִּשְׁבָט
לִפְנֵי שֶׁמֵּרִיחַ רֵיחַ טוֹב צָרִיךְ לְבָרֵךְ וְלַהוֹדוֹת לַה'.  
* אִם הָרֵיחַ הוּא מֵעֵץ וְשִׂיחַ מְבָרֵךְ:
"בָּרוּךְ אַתָּה ה' אֱלֹהֵינוּ מֶלֶךְ הָעוֹלָם בּוֹרֵא עֲצֵי בְּשָׂמִים".
* אִם הָרֵיחַ הוּא מֵעֶשֶׂב מְבָרֵךְ "בּוֹרֵא עִשְׂבֵי בְּשָׂמִים".
* אִם הָרֵיחַ לֹא מְהָעֵץ וְלֹא מֵעֶשֶׂב אוֹ שֶׁאֵינוֹ יוֹדֵעַ,  מְבָרֵךְ  "בּוֹרֵא מִינֵי בְּשָׂמִים".
* בְּהַבְדָּלָה, הָאַשְׁכְּנַזִּים מְבָרְכִים תָּמִיד "בּוֹרֵא מִינֵי בְּשָׂמִים".

* אִם הָרֵיחַ הוּא מִפְּרִי שֶׁאֶפְשָׁר לֶאֱכֹל אוֹתוֹ מְבָרֵךְ:
"בָּרוּךְ אַתָּה ה' אֱלֹהֵינוּ מֶלֶךְ הָעוֹלָם הַנּוֹתֵן רֵיחַ טוֹב בַּפֵּרוֹת".
וּבְכֹל הַמִּקְרִים אִם בֵּרֵךְ "בּוֹרֵא מִינֵי בְּשָׂמִים" – יָצָא, כִּי הִיא בְּרָכָה כְּלָלִית.

בִּרְכַּת הַגּוֹמֵל 
אַרְבָּעָה צְרִיכִים לְהוֹדוֹת וּלְבָרֵךְ אֶת ה' עַל כָּךְ שֶׁגָּמַל לָהֶם חַיִּים אַחֲרֵי שֶׁהָיוּ בְּמַצָּב סַכָּנָה.
הָאַרְבָּעָה הֵם: 
1. אֲנָשִׁים שֶׁנָּסְעוּ דֶּרֶךְ הַיָּם מִמָּקוֹם לְמָקוֹם וְהִגִּיעוּ לַיַּבָּשָׁה.
2. אֲנָשִׁים שֶׁהָלְכוּ בַּמִּדְבָּר וְהִגִּיעוּ לַיִּשּׁוּב.
3. חוֹלִים שֶׁעַכְשָׁיו הֵם בְּרִיאִים.
4. אָסִיר שֶׁהָיָה בְּבֵית הַסֹּהַר וְיָצָא. 
וְיֵשׁ אוֹמְרִים שֶׁבְּכֹל מַצָּב שֶׁל סַכָּנָה (לֹא רַק הָאַרְבָּעָה) צְרִיכִים לְבָרֵךְ אֵת בִּרְכַּת "הַגּוֹמֵל".
נוּסָח הַבְּרָכָה הוּא: 
"בָּרוּךְ אַתָּה ה' אֱלֹקֵינוּ מֶלֶךְ הָעוֹלָם הַגּוֹמֵל לְחַיָּבִים טוֹבוֹת שֶׁגְּמָלַנִי כֹּל טוֹב".

עַד כָּאן חֹמֶר לַמִּבְחָן הָשֵׁנִי! הַמִּבְחָן יִהְיֶה בע"ה בְּיוֹם שֵׁנִי כ"ז בִּשְׁבָט!

